《和子瞻焦山》
宋代·苏辙

金山游遍入焦山，舟轻帆急须臾间。
涉江已远风浪阔，游人到此皆争还。
山头冉冉万竿竹，楼阁不见门长关。
金山共此一江水，只有胜绝无此闲。
野僧终日饱一饭，与世相视如髦蛮。
门无舟楫断还往，说法教化鼋鼍顽。
偶然客至话乡国，西望落日低铜镮。
岷峨正在日入处，想象积雪堆青鬟。
稻田一顷良自给，仕宦不返知谁扳。
久安禄廪农事发，强弓一弛无由弯。
行逢佳处辄叹息，想见茅屋藏榛菅。
我知此地便堪隐，稻苗旆旆鱼斑斑。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。